SET ปิดบวก 5 จุด รับราคาน้ำมันพุ่ง-คลายกังวลสงครามการค้าสหรัฐฯ-จีน
SET ปิดบวก 5 จุด รับราคาน้ำมันพุ่ง-คลายกังวลสงครามการค้าสหรัฐฯ-จีน โดยดัชนีปิดตลาดวันนี้ ที่ระดับ 1,588.38 จุด บวก 4.61 จุด หรือ 0.29% มูลค่าการซื้อขาย 4.51 หมื่นล้านบาท
21 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,588.38 จุด บวก 4.61 จุด หรือ 0.29% มูลค่าการซื้อขาย 4.51 หมื่นล้านบาท
10 หุ้นดันดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ปรับตัวขึ้น รับอานิสงส์จากสงครามการค้าระหว่างสหรัฐฯ และจีน ที่ผ่อนคลายลง แต่ยังต้องติดตามความชัดเจนต่อไป และตลาดฯก็ได้รับแรงหนุนจากหุ้นในกลุ่มพลังงานที่ปรับตัวขึ้นมากในวันนี้ อันเป็นผลจากราคาน้ำมันได้ปรับตัวขึ้น
อย่างไรก็ดี นักลงทุนยังไม่ได้ไว้วางใจต่อภาพโดยรวมมาก โดยยังระมัดระวังการลงทุนอยู่ เมื่อดัชนีฯเข้าใกล้ระดับ 1,600 จุด บวก/ลบ ก็จะมีแรงขายสลับออกมา
ด้านตลาดหุ้นในภูมิภาคเอเชียในช่วงบ่ายนี้ได้ลดช่วงบวกลงบ้าง หลังจากที่ตลาดในยุโรปที่เทรดบ่ายนี้ได้ติดลบเป็นส่วนใหญ่ และยังเฝ้ารอดูเรื่องร่างข้อตกลงการถอนตัวของอังกฤษออกจากสหภาพยุโรป (Brexit) ด้วย ซึ่งวันนี้เป็นวันที่จะต้องยื่นแผนใหม่ต่อรัฐสภาอังกฤษ
สำหรับแนวโน้มการลงทุนในวันพรุ่งนี้ (22 ม.ค.) น.ส.ธีรดา กล่วว่า ตลาดฯคงจะผันผวนเมื่อดัชนีฯเข้าใกล้ระดับ 1,600 จุด ซึ่งก็ต้องรอดูว่าจะมีปัจจัยบวกใหม่เข้ามาช่วยหนุนตลาดฯหรือไม่
พร้อมให้แนวรับ 1,580-1,570 จุด ส่วนแนวต้าน 1,600 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
BDMS มูลค่าการซื้อขาย 6,804.83 ล้านบาท ปิดที่ 21.60 บาท ลดลง 2 บาท
KBANK มูลค่าการซื้อขาย 3,122.22 ล้านบาท ปิดที่ 187.50 บาท เพิ่มขึ้น 4.50 บาท
CPALL มูลค่าการซื้อขาย 2,086.52 ล้านบาท ปิดที่ 75.75 บาท เพิ่มขึ้น 1 บาท
PTT  มูลค่าการซื้อขาย 1,993.45 ล้านบาท ปิดที่ 48.75 บาท เพิ่มขึ้น 0.50 บาท
SCB มูลค่าการซื้อขาย 1,687.44 ล้านบาท ปิดที่ 128.50 บาท ราคาไม่เปลี่ยนแปลง
 
ตลาดหุ้นเอเชีย
